पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में दहेज उत्पीड़न का दर्दनाक मामला सामने आया है। रुपयों की मांग पूरी न हुई तो दुबई से लाैटे पति ने नशे में पत्नी के मुंह में कपड़ा ठूंसा और झाड़ू व जूतों से पिटाई की। इसके बाद उसे छोटी बच्ची समेत घर से निकाल दिया। बच्ची को लेकर पत्नी ने बस स्टैंड पर रात काटी। इसका पता चला तो उसकी मां व भाई उसे अपने साथ ले आए। मामले की शिकायत मिलने के बाद पुलिस ने आरोपी पति व ससुर के खिलाफ FIR दर्ज कर ली है।
400 लोग आए थे बारात में, इंतजाम पर 10 लाख खर्चे
गांव मीओवाल की रहने वाली हरदीप कौर ने बताया कि उसकी शादी एसबीएस नगर के गांव जंडियाला के नरिंदर सिंह के साथ हुई थी। बारात में करीब 400 लोग आए थे, जिनके इंतजाम पर 10 लाख खर्च हुए। शादी के कुछ समय बाद ही ससुराल वाले दहेज के लिए तंग करने लगे। शादी के लिए आया पति नरिंदर कुछ समय बाद दुबई लौट गया। इसके बाद उसके ससुराल वाले उसे मायके छोड़ गए कि उसका पति आएगा तो ही वो वापस आए। इसके बाद उसके पति ने उसे फोन नहीं किया। जब उसने फोन किया तो पति बोला कि वह उससे बात नहीं करना चाहता और न ही उसके साथ रहना चाहता है। उसके परिवार वाले दूसरी लड़की ढूंढ रहे हैं। उसके बाद उसकी बेटी पैदा हुई लेकिन ससुराल से कोई उसे देखने तक नहीं आया।
पति दुबई से लौटा तो राजीनामा करवा ससुराल गई लेकिन मारपीट हुई
उसका पति नरिंदर दुबई से भारत लौटा। इसके बावजूद न तो वो उससे मिलने आया और न ही बच्ची को देखने आया। इसके बाद पंचायती राजीनामे के बाद वह वापस लौटी। उसने आरोप लगाया कि उसका पति कई किस्म के नशे करता है। उसने नशे में उसके साथ मारपीट की। उसके मुंह में कपड़ा ठूंसकर झाड़ू व जूते से उसे पीटा। तब ससुर मक्खन सिंह ने भी छुड़ाने के बजाय पति का हाैसला बढ़ाया। इसके बाद उसे बच्ची समेत मारपीट कर घर से निकाल दिया। सारी रात वह बस स्टैंड पर बैठी रही। उसकी मां को पता चला तो भाई को लेकर आई और उसे घर ले गई। पुलिस जांच में भी मारपीट की पुष्टि हुई और इस बारे में थाना सदर बंगा में DDR भी दर्ज की गई है।
पति बोला- गिरवी रखे गहनों के ब्याज समेत पैसे दे, पुलिस ने किया केस
पुलिस ने नरिंदर सिंह से पूछताछ की तो उसने कहा कि लड़की के जन्म के वक्त पत्नी ने गहने ज्वेलर के पास गिरवी रख 90 हजार रुपए लिए थे। अगर वह उन्हें ब्याज समेत वापस लौटाती है तो वह उसे साथ ले जाने के लिए तैयार है। पुलिस ने निष्कर्ष निकाला कि इससे जाहिर होता है कि नरिंदर सिंह व उसका परिवार हरदीप कौर से रुपयों की मांग करता है। इसके बाद पति नरिंदर व ससुर मक्खन सिंह के खिलाफ केस दर्ज कर लिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn